[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 23.10.2006

KOM(2006) 610 endelig

Henstilling med henblik på

RÅDETS AFGØRELSE

om Den Europæiske Kulturhovedstad i 2010

(forelagt af Kommissionen)

BEGRUNDELSE

Europa-Parlamentets og Rådets afgørelse nr. 1419/1999/EF af 25. maj 1999 om en fællesskabsaktion vedrørende "Den Europæiske Kulturhovedstad" 2005-2019, som ændret ved afgørelse nr. 649/2005/EF[1], fastlægger proceduren for udpegelse af Den Europæiske Kulturhovedstad fra 2005 og fremover. I henhold til artikel 2 udpeges to byer i to medlemsstater (en fra EUR-15 og en fra de nye medlemsstater) til Europæiske Kulturhovedstæder efter tur fra 2009, i overensstemmelse med den rækkefølge, der er fastsat i bilag I til afgørelsen.

Senest fire år før starten på det pågældende arrangement forelægger de pågældende medlemsstater byernes ansøgninger for Europa-Parlamentet, Rådet, Kommissionen og Regionsudvalget.

I henhold til artikel 4 hedder det endvidere: ”Europæiske tredjelande kan deltage i denne aktion. Hvert af disse lande kan indstille en by til at blive udpeget som Europæisk Kulturhovedstad, idet de underretter Europa-Parlamentet, Rådet, Kommissionen og Regionsudvalget herom.”.

Kommissionen indkalder hvert år en jury, som udarbejder en rapport om ansøgningerne i lyset af aktionens mål og karakteristika. Denne jury består af uafhængige højtstående personer, som er eksperter med baggrund inden for den kulturelle sektor. Juryen forelægger sin rapport for Kommissionen, Europa-Parlamentet og Rådet.

Europa-Parlamentet kan inden for en frist på tre måneder fra modtagelsen af rapporten fremsende en udtalelse om ansøgningerne til Kommissionen.

Rådet, der træffer afgørelse på grundlag af en henstilling, som Kommissionen udarbejder i lyset af juryens rapport, udpeger officielt de pågældende byer som Europæiske Kulturhovedstæder for det år, ansøgningen vedrører.

I overensstemmelse med artikel 2 og bilag I har Tyskland givet meddelelse om ansøgningerne fra henholdsvis Essen og Görlitz.

Ungarn udpegede inden udgangen af 2005 Pécs som kandidatby for 2010.

Senere, og henhold til artikel 4, udpegede Tyrkiet Istanbul.

Juryen holdt møde den 14. – 15. marts 2006 for at behandle samtlige ansøgninger. Behandlingen omfattede høringer af repræsentanter for alle kandidatbyer. Juryen forelagde sin rapport for Kommissionen den 11. april 2006. På juryens anmodning fremsendte Kommissionen den til de øvrige institutioner.

På grundlag af en samlet evaluering af ansøgningerne vedtog juryen enstemmigt at anbefale Den Europæiske Unions institutioner, at Essen, Pécs og Istanbul skal være Europæiske Kulturhovedstæder i 2010.

Europa-Parlamentets Udvalg for Kultur og Uddannelse sendte et brev til GD EAC den 18. juli som opfølgning af den tilsendte rapport fra juryen med bemærkninger til de relevante aspekter i udvekslingen af synspunkter

I overensstemmelse med artikel 2, stk. 3, i afgørelse nr. 1419/1999/EF, som ændret ved afgørelse nr. 649/2005/EF, forelægger Kommissionen hermed vedlagte henstilling for Rådet om den officielle udnævnelse af Essen, Pécs og Istanbul til Europæiske Kulturhovedstæder i 2010.

Henstilling med henblik på

RÅDETS AFGØRELSE

om Den Europæiske Kulturhovedstad i 2010

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets afgørelse nr. 1419/1999/EF, som ændret ved afgørelse nr. 649/2005/EF, om en fællesskabsaktion vedrørende "Den Europæiske Kulturhovedstad" 2005-2019[2], særlig artikel 2, stk. 3, og artikel 4,

under henvisning til juryens rapport af april 2006 til Kommissionen, Europa-Parlamentet og Rådet i overensstemmelse med artikel 2, stk. 2, i afgørelse nr. 1419/1999/EF, som ændret ved afgørelse nr. 649/2005/EF,

i betragtning af at kriterierne i artikel 3 og bilag II til afgørelse nr. 1419/1999/EF, som ændret ved afgørelse nr. 649/2005/EF, er helt opfyldt,

under henvisning til Kommissionens henstilling af 2006 -

TRUFFET FØLGENDE AFGØRELSE:

Artikel 1

Essen og Pécs udpeges til "Europæisk Kulturhovedstad 2010" i overensstemmelse med artikel 2, stk. 1, i afgørelse nr. 1419/1999/EF, som ændret ved afgørelse nr. 649/2005/EF.

Artikel 2

Istanbul udpeges til "Europæisk Kulturhovedstad 2010" i overensstemmelse med artikel 4 i afgørelse nr. 1419/1999/EF, som ændret ved afgørelse nr. 649/2005/EF.

Artikel 3

Alle de udpegede byer træffer de nødvendige foranstaltninger for at sikre, at arrangementet opfylder kravene i artikel 1 og 5 i afgørelse nr. 1419/1999/EF, som ændret ved afgørelse nr. 649/2005/EF.

.

Udfærdiget i Bruxelles, den .

På Rådets vegne

Formand

[1] EFT L 166 af 1.7.1999, s. 1 og EUT L 117 af 4.5.2005, s. 20.

[2] EFT L 166 af 1.7.1999, s. 1, og EUT L 117 af 4.5.2005, s. 20.